ai4bharat/Pralekha huggingface dataset:
প্রতিরক্ষামন্ত্রক
২০২২ সালের বিটিং দ্য রিট্রিট অনুষ্ঠান : ১ হাজারটি মেক ইন ইন্ডিয়া ড্রোন প্রথমবারের মতো শ্রোতা দর্শকদের আকৃষ্ট করবে
নতুন দিল্লি, ২৮ জানুয়ারি, ২০২২
এবছরের বিটিং দ্য রিট্রিট অনুষ্ঠানের মূল আকর্ষণ ড্রোন প্রদর্শনী। এই প্রথম বিটিং দ্য রিট্রিটে ড্রোন প্রদর্শনীর ব্যবস্থা করা হয়েছে। নতুন দিল্লির ঐতিহাসিক বিজয়চকে ২৯শে জানুয়ারি সশস্ত্র বাহিনীগুলির সুপ্রিম কমান্ডার রাষ্ট্রপতি শ্রী রামনাথ কোবিন্দ অনুষ্ঠানে উপস্থিত থাকবেন। আজাদি কা অমৃত মহোৎসব উদযাপনের অংশ হিসেবে এবারের আয়োজনে কিছু পরিবর্তন করা হয়েছে। প্রধানমন্ত্রী শ্রী নরেন্দ্র মোদী এবং প্রতিরক্ষা মন্ত্রী শ্রী রাজনাথ সিং অনুষ্ঠানটি প্রত্যক্ষ করবেন। মেক ইন ইন্ডিয়া উদ্যোগে এই অনুষ্ঠানে ড্রোনের সাহায্যে একটি আকর্ষণীয় প্রদর্শনীর ব্যবস্থা করা হয়েছে।
অনুষ্ঠানে মার্শাল সঙ্গীতের মূর্ছনায় ভারতীয়ত্বের ছোঁয়া থাকবে। সেনা বাহিনী, নৌ বাহিনী, বিমান বাহিনী এবং কেন্দ্রীয় সশস্ত্র পুলিশ বাহিনীর ব্যান্ডগুলি মোট ২৬ রকমের আয়োজন উপস্থাপিত করবে। শুরুতে মাসড ব্যান্ড বীর সৈনিকের সুর বাজাবে। এরপর পাইপস ও ড্রামস ব্যান্ড, কেন্দ্রীয় সশস্ত্র পুলিশ বাহিনীর ব্যান্ড, বিমান বাহিনীর ব্যান্ড, নৌ বাহিনীর ব্যান্ড, আর্মি মিলিটারি ব্যান্ড তাদের অনুষ্ঠান উপস্থাপিত করবে। কমান্ডার বিজয় চার্লস ডি ক্রুজ পুরো অনুষ্ঠান পরিচালনা করবেন।
আজাদি কা অমৃত মহোৎসবের অঙ্গ হিসেবে এবারের অনুষ্ঠানে কিছু নতুন সুর বাজানো হবে। এর মধ্যে রয়েছে – ‘কেরালা’, ‘হিন্দ কি সেনা’ ও ‘অ্যায় মেরে ওয়াতান কে লোগোঁ’। সর্বকালের জনপ্রিয় সুর সারে জাহাসে আচ্ছা উপস্থাপনার মধ্য দিয়ে অনুষ্ঠান শেষ হবে।
একটি নতুন শিল্পোদ্যোগ সংস্থা ‘বটল্যাব ডায়নামিকস’ ড্রোন প্রদর্শনীর আয়োজন করেছে। দিল্লি আইআইটি এবং কেন্দ্রীয় বিজ্ঞান ও প্রযুক্তি দফতর পুরো ব্যবস্থাপনাটিকে সাহায্য করবে। ১০ মিনিটের প্রদর্শনীতে দেশীয় প্রযুক্তিতে নির্মিত ১ হাজার ড্রোন অংশ নেবে। স্বাধীনতার ৭৫ তম বর্ষে ৩-৪ মিনিটের একটি প্রজেকশন শো নর্থ ব্লক ও সাউথ ব্লকের দেওয়ালে প্রদর্শিত হবে।
প্রজাতন্ত্র দিবসের কুচকাওয়াজের মতো বিটিং দ্য রিট্রিটে যে আমন্ত্রপত্র তৈরি করা হয়েছে সেটি পরিবেশবান্ধব। কোভিড-১৯ মহামারির সময়কালে যা অত্যন্ত প্রাসঙ্গিক। অশ্বগন্ধা, অ্যালয় ভেরা ও আমলকির মতো ঔষধি গাছের বীজ দিয়ে এই কার্ড তৈরি করা হয়েছে। আমন্ত্রিত ব্যক্তিদের তাদের বাগানে বা ফুলের টবে বীজগুলিকে বপন করার পরামর্শ দেওয়া হয়েছে।
সেনাবাহিনী সারাদিন যুদ্ধের শেষে যখন শিবিরে ফিরে যায়, সেই আয়োজনটিকে বিটিং দ্য রিট্রিট বলা হয়। বহু প্রাচীন ঐতিহ্য অনুসারে বাগলারের আওয়াজের সঙ্গে সঙ্গে সেনাবাহিনী সেদিনের মতো যুদ্ধ শেষ করে। সেই ঐতিহ্য অনুযায়ে বিটিং দ্য রিট্রিট অনুষ্ঠানে বাদ্য যন্ত্রের পাশাপাশি বিভিন্ন পতাকা নামিয়ে ফেলা হয়। সেনাবাহিনীর সেই ঐতিহ্যের সঙ্গে সাযুজ্য রেখে সাধারনতন্ত্র দিবসের পর বিটিং দ্য রিট্রিটের পরিকল্পনা করা হয়ে থাকে।
CG/CB/SKD/
(Visitor Counter : 166
কেন্দ্রীয়মন্ত্রিসভা
ভারত ও তাজিকিস্তানের মধ্যে পুনর্নবীকরণযোগ্য শক্তি ক্ষেত্রে সহযোগিতার লক্ষ্যে স্বাক্ষরিত মউ সম্পর্কে মন্ত্রিসভাকে অবহিত করা হয়েছে
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার কেন্দ্রীয় মন্ত্রিসভাকে ভারত ও তাজিকিস্তানের মধ্যে পুনর্নবীকরণযোগ্য শক্তি ক্ষেত্রে সহযোগিতার লক্ষ্যে স্বাক্ষরিত সমঝোতাপত্র বা মউ সম্পর্কে অবহিত করা হয়েছে। উল্লেখ করা যেতে পারে, দুই দেশের মধ্যে গত ৮ই অক্টোবর এই মউ স্বাক্ষরিত হয়।
এই মউ স্বাক্ষরের ফলে পারস্পরিক স্বার্থ ও সমতার ভিত্তিতে নবীন ও পুনর্নবীকরণযোগ্য শক্তি ক্ষেত্রে কারিগরি সহযোগিতায় উৎসাহদান তথা এর প্রসারে ভারত ও তাজিকিস্তানের মধ্যে এক সহযোগিতামূলক প্রাতিষ্ঠানিক সম্পর্ক গড়ে উঠবে। নতুন ও পুনর্নবীকরণযোগ্য শক্তি ক্ষেত্রের উন্নয়ন তথা এ ধরণের শক্তি সঞ্চয়ে প্রযুক্তিগত দক্ষতা বৃদ্ধির ওপরও সমঝোতাপত্রে গুরুত্ব দেওয়া হয়েছে। এমনকি, দু’দেশের মধ্যে বিজ্ঞানী তথা প্রযুক্তিবিদদের আদান-প্রদানের মাধ্যমে সহযোগিতা আরও বৃদ্ধি পাবে। এছাড়াও, বৈজ্ঞানিক ও প্রযুক্তিগত তথ্য বিনিময়, কর্মশিবির ও সভাসমিতি আয়োজন, সাজ-সরঞ্জাম লেনদেন, পারস্পরিক স্বার্থ সংশ্লিষ্ট ক্ষেত্রে যৌথ উদ্যোগে গবেষণা চালানো তথা পন্থা-পদ্ধতি প্রণয়নের মতো বিষয়গুলি এই সমঝোতার ফলে সম্ভব হয়ে উঠবে।
CG/BD/SB
(Visitor Counter : 39
কর্মী, জন-অভিযোগএবংপেনশনমন্ত্রক
আমলাতন্ত্রের পুনর্বিন্যাস
নয়াদিল্লি, ১০ জুলাই, ২০১৯
আমলাতন্ত্রের সংস্কারের উদ্দেশ্যে ‘সংস্কার, সম্পাদনা এবং রূপান্তর’ নীতি মেনে সরকার বিভিন্ন পদক্ষেপ নিয়েছে। সর্ব ভারতীয় চাকরিতে যে সমস্ত আধিকারিকরা কর্মরত, তাঁদের বিরুদ্ধে এক তরফা সাময়িক বরখাস্ত আটকাতে পর্যাপ্ত ব্যবস্থা গ্রহণ, সংশ্লিষ্ট আধিকারিকদের বিরুদ্ধে কোন অভিযোগ উঠলে নির্দিষ্ট সময়সীমার মধ্যে সেই অভিযোগের ভিত্তি, কড়া নজরদারি ব্যবস্থা চালু, কাজের মূল্যায়ন ব্যবস্থায় স্বচ্ছতা আনা, পদোন্নতির জন্য যথাযথ নিয়ম মানা সহ বিভিন্ন ক্ষেত্রে সংস্কারের জন্য সম্প্রতি বেশ কিছু পদক্ষেপ নেওয়া হয়েছে। এর মধ্যে রয়েছে প্রার্থীদের স্বপ্রত্যয়ন সংক্রান্ত তথ্য, পুলিশের মাধ্যমে যাচাই করার আগে শর্তসাপেক্ষে নিয়োগ, উচ্চপদে নিয়োগ সংক্রান্ত নীতির পরিবর্তন এবং অধস্তন পদে নিয়োগের সময় চাকরি সংক্রান্ত সাক্ষাৎকার বন্ধ করা।
উচ্চপদে বিভিন্ন সময় নির্দিষ্ট কাজ সম্পাদনের জন্য বিশিষ্টজনেদের নিয়োগ করা হয়েছে। এঁদের মধ্যে ছিলেন, ডঃ মনমোহন সিং, ডঃ মনটেক সিং আলুওয়ালিয়া, শ্রী বিজয় কেলকার, শ্রী বিমল জালান, শ্রী শঙ্কর আচার্য্য, শ্রী রাকেশ মোহন, শ্রী অরবিন্দ ভিরমানি, শ্রী অরবিন্দ পানাগারিয়া, শ্রী অরবিন্দ সুব্রহ্মনিয়ম, শ্রী বৈদ্য রাজেশ কোটেচা, শ্রী পরমেশ্বর আয়ার, শ্রী রাম বিনয় শাহি, শ্রী আর রামানন এবং ডঃ শেখর বোনু। এই ধরনের নিয়োগের ফলে সরকারি আধিকারিকদের মধ্যে কোন বিরূপ প্রতিক্রিয়া দেখা যায়নি।
নীতি আয়োগ, ২০১৭-১৮ থেকে ২০১৯-২০ – এই সময়ের মধ্যে নির্দিষ্ট সময়ের চুক্তির ভিত্তিতে এ ধরনের নিয়োগে বিশিষ্টজনেদের নেওয়ার পক্ষে মত দিয়েছে। সচিবদের বিভিন্ন গোষ্ঠী -এর সুপারিশক্রমে সরকার যুগ্ম সচিব পদে দশজনকে এভাবে নিয়োগ করেছে, যার মূল উদ্দেশ্য নতুন মেধা নিয়োগের মাধ্যমে দক্ষ কর্মী বাড়ানো।
সরকার পরিচালিত শিক্ষা প্রতিষ্ঠানে অ্যাসিস্ট্যান্ট / অ্যাসোসিয়েট পর্যায়ে অধ্যাপক নিয়োগের ক্ষেত্রে যাঁরা শিক্ষা প্রতিষ্ঠানের সঙ্গে যুক্ত নন, তাঁরাও এই সুযোগ পাবেন।
লোকসভায় এক প্রশ্নের লিখিত জবাবে এই তথ্য জানিয়েছেন উত্তর-পূর্বাঞ্চলের স্বাধীন দায়িত্বপ্রাপ্ত ও প্রধানমন্ত্রীর দপ্তর, কর্মী, জন-অভিযোগ এবং পেনশন, আনবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/CB/DM
(Visitor Counter : 99
প্রধানমন্ত্রীরদপ্তর
ডাকঘর নির্মাণে থ্রি-ডি প্রিন্টিং প্রযুক্তি ব্যবহারের প্রশংসা করেছেন প্রধানমন্ত্রী
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী বেঙ্গালুরুতে ডাকঘর নির্মাণে থ্রি-ডি প্রিন্টিং প্রযুক্তি ব্যবহারের প্রশংসা করেছেন।
কেন্দ্রীয় রেলমন্ত্রী শ্রী অশ্বিনী বৈষ্ণবের ট্যুইট ভাগ করে প্রধানমন্ত্রী ট্যুইট করেছেন :
“ভালো লাগছে প্রযুক্তির এই নতুন সরণী দেখে যা এই কাজে লাগানো হচ্ছে।”
PG/AP/DM/
(
প্রধানমন্ত্রীরদপ্তর
মৌলানা কালবে সাদিকের প্রয়াণে প্রধানমন্ত্রীর শোক প্রকাশ
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদী অল ইন্ডিয়া মুসলিম পার্সোনাল ল বোর্ডের উপাধ্যক্ষ মৌলানা কালবে সাদিকের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, ‘অল ইন্ডিয়া মুসলিম পার্সোনাল ল বোর্ডের উপাধ্যক্ষ মৌলানা কালবে সাদিকের মৃত্যুতে আমি অত্যন্ত ব্যাথিত। তিনি সামাজিক সদ্ভাবনা ও ভ্রাতৃত্ববোধ গড়ে তোলার জন্য গুরুত্বপূর্ণ উদ্যোগ নিয়েছিলেন। তাঁর পরিবারের ও অনুগামীদের প্রতি সমবেদনা জানাই।’
তথ্যওসম্প্রচারমন্ত্রক
পিআইবি-র ফ্যাক্টচেক ট্যুইট সংক্রান্ত ৫টি খবর আজ সরকারি সংস্করণে অন্তর্ভুক্ত হয়েছে
নয়াদিল্লি, ২০ এপ্রিল, ২০২০
সোশ্যাল মিডিয়ায় বিভ্রান্তিকর খবর প্রচার রুখতে এবং বিভ্রান্তিকর খবর প্রচার সম্পর্কে মহামান্য সুপ্রিম কোর্টের পর্যবেক্ষণের প্রেক্ষিতে পিআইবি সোশ্যাল মিডিয়ায় ছড়িয়ে পড়া গুজব দূর করতে পৃথক ইউনিট গড়ে তুলেছে। ট্যুইটারে পিআইবিফ্যাক্টচেক অ্যাকাউন্টটি সোশ্যাল মিডিয়ায় ছড়িয়ে পড়া গুজব ও বিভ্রান্তিকর খবরগুলির ওপর নিরন্তর নজর রাখছে। সেইসঙ্গে, এ ধরনের বিভ্রান্তিকর খবরগুলির খুঁটিনাটি দিক বিচার-বিশ্লেষণ করে গুজবকে ভুল প্রমাণে কাজ করে চলেছে। পিআইবি-র আঞ্চলিক কার্যালয়গুলির ট্যুইটার অ্যাকাউন্টে সরকারি ও নির্ভরযোগ্য খবর প্রকাশ করা হচ্ছে, যাতে ট্যুইটার ব্যবহারকারীরা গুজব ও প্রকৃত খবর সম্পর্কে সচেতন হতে পারেন।
যে কোনও ব্যক্তি সোশ্যাল মিডিয়ার যে কোনও খবর পিআইবিফ্যাক্টচেক অ্যাকাউন্টে সাবমিট করে প্রকৃত তথ্য দিতে পারেন। অনলাইনের পাশাপাশি, হোয়াটসঅ্যাপ  অথবা ই-মেল করেও গুজব সম্পর্কিত খবরের ব্যাপারে প্রকৃত তথ্য পাওয়া যেতে পারে। পিআইবি-র ওয়েবসাইটে ফ্যাক্টচেক সংক্রান্ত বিস্তারিত বিবরণ দেওয়া রয়েছে।
পিআইবিফ্যাক্টচেক অ্যাকাউন্টে ট্যুইট করা আজ ৫টি সংবাদ সরকারি সংস্করণে প্রকাশিত হয়েছে। সোশ্যাল মিডিয়ায় ছড়িয়ে পড়া এক গুজবে দাবি করা হয়েছে যে, বিহারের জেহানাবাদের শিশুরা বাড়িতে খাবার না থাকার দরুণ ক্ষুধার্ত হয়ে ব্যাঙ খাচ্ছে। গুজব এই ভিডিও-টি শীঘ্রই সোশ্যাল মিডিয়ায় ভাইরাল হয়ে পড়ে। পরে, এই ভিডিও-র সত্যতা ও খবর বিশ্লেষণ করে দেখা যায় এটি সম্পূর্ণ মিথ্যা। এ সম্পর্কে জেহানাবাদের জেলাশাসক জানিয়েছেন, বাড়িতে শিশুদের জন্য পর্যাপ্ত পরিমাণে খাবার রয়েছে। সোডিয়াম হাইপোক্লোরাইডের মতো কীটনাশক মানুষের ওপরও ছড়ানো যেতে পারে বলে এক গুজবের প্রেক্ষিতে প্রকৃত তথ্য দিতে পিআইবিফ্যাক্টচেক অ্যাকাউন্টে স্বতঃপ্রণোদিত হয়ে হিন্দিতে ট্যুইট করা হয় যে, এ ধরনের কীটনাশক মানুষ যে সমস্ত সামগ্রী ব্যবহার করে থাকেন, তার জীবাণু বিনষ্টের কাজে ব্যবহার করা যেতে পারে। কিন্তু এ ধরনের কীটনাশক মানুষের পক্ষে ক্ষতিকারক। একই ধরনের স্পষ্টীকরণ দিয়ে ইংরাজিতেও পিআইবি মুম্বাই একটি ট্যুইট প্রকাশ করে।
পিআইবি লক্ষ্ণৌ-র পক্ষ থেকে বিভ্রান্তি দূর করতে ট্যুইট প্রকাশ করে বলা হয়, হোয়াটসঅ্যাপ গ্রুপ অপারেটিং – এর ক্ষেত্রে উত্তর প্রদেশ পুলিশ যে নিয়ম-নির্দেশিকা জারি করেছে, তা সম্পূর্ণ মিথ্যা। ট্যুইটার অ্যাকাউন্টে স্পষ্ট জানানো হয়েছে, উত্তর প্রদেশের পুলিশের পক্ষ থেকে এ ধরনের কোনও নির্দেশিকা জারি করা হয়নি। এছাড়াও, আরও একটি মিডিয়ার রিপোর্টে গুজব ছড়ানো হয়, আম্বেদকর নগরের এক যুবক রিজওয়ান পুলিশের লাঠির আঘাতে আহত হয়ে মারা গেছেন। এই ব্যক্তির মৃত্যুর ব্যাপারে প্রকৃত তথ্য দিতে জানানো হয়েছে, ময়না তদন্তের পর জানা গেছে, তার মৃত্যু হয়েছে পেরিকার্ডিয়াল সমস্যার কারণে।
(CG/BD/SB
স্বাস্থ্যওপরিবারকল্যাণমন্ত্রক
ভারতে সাফল্যের আরও একটি মাইলফলক; ২ মাস পর প্রথমবার সুস্পষ্টভাবে করোনায় আক্রান্তের সংখ্যা ৭ লক্ষের নীচে; ২৪টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারেরও কম
নয়াদিল্লি, ২৩ অক্টোবর, ২০২০
ভারত করোনার বিরুদ্ধে লড়াইয়ে সাফল্যের আরও একটি মাইলফলক অর্জন করেছে। দু’মাস  পর প্রথমবার দেশে সুস্পষ্টভাবে করোনায় আক্রান্তের সংখ্যা ৭ লক্ষের নীচে নেমেছে। গত ২২শে অগাস্ট সুস্পষ্টভাবে করোনায় আক্রান্তের সংখ্যা ছিল ৬ লক্ষ ৯৭ হাজার ৩৩০। দেশে আজ সুস্পষ্টভাবে করোনায় আক্রান্তের সংখ্যা ৬ লক্ষ ৯৫ হাজার ৫০৯, যা মোট আক্রান্তের কেবল ৮.৯৬ শতাংশ।
দৈনিক-ভিত্তিতে করোনা আক্রান্ত রোগীর সুস্থতার সংখ্যা ক্রমাগত বৃদ্ধি পাওয়ায় মৃত্যু হার ক্রমশ কমছে। একইভাবে, আক্রান্তের সংখ্যাও লাগাতার নিম্নমুখী।
ভারতে সুস্থতার সংখ্যা ক্রমশ বৃদ্ধি পাওয়ার দরুণ এই সংখ্যা বেড়ে হয়েছে প্রায় ৭০ লক্ষ । সুস্পষ্টভাবে করোনায় আক্রান্তের সংখ্যা এবং আরোগ্য লাভের সংখ্যার মধ্যে ফারাক ক্রমশ বেড়ে আজ এই সংখ্যা দাঁড়িয়েছে ৬২ লক্ষ ৫২ হাজার ৯৮৮-তে। সুস্থতার সংখ্যা আক্রান্তের সংখ্যার তুলনায় প্রায় ১০ গুণ বেশি।
দেশে গত ২৪ ঘন্টায় ৭৩ হাজার ৯৭৯ জন আরোগ্য লাভ করেছেন এবং আক্রান্ত হয়েছেন ৫৪ হাজার ৩৬৬ জন। জাতীয় স্তরে সুস্থতার হার আরও বেড়ে হয়েছে ৮৯.৫৩ শতাংশ। সারা দেশে চিকিৎসা পরিকাঠামোর সম্প্রসারণ, কেন্দ্রীয় সরকারের আদর্শ চিকিৎসা রণকৌশল রূপায়ণ এবং চিকিৎসক সহ করোনা যুদ্ধে অগ্রভাগে থাকা কর্মীদের আন্তরিকতা ও অঙ্গীকারের ফলে সুস্থতার হার ক্রমশ বাড়ছে এবং মৃত্যু হার ক্রমশ কমছে। আজ এই মৃত্যু হার আরও কমে হয়েছে ১.৫১ শতাংশ।
২৪টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারেরও কম। সদ্য আরোগ্য লাভকারীদের ৮১ শতাংশই ১০টি রাজ্য/কেন্দ্রশাসিত অঞ্চল থেকে। মহারাষ্ট্র থেকে ১ দিনেই সর্বাধিক ১৬ হাজারেরও বেশি রোগী আরোগ্য লাভ করেছে। কর্ণাটক থেকে সুস্থ হয়েছেন ১৩ হাজারেরও বেশি ব্যক্তি।
দেশে গত ২৪ ঘন্টায় নতুন করে ৫৪ হাজার ৩৬৬ জন আক্রান্ত হয়েছেন। এর মধ্যে ৭৮ শতাংশই আক্রান্ত হয়েছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র ও কেরল থেকে সর্বাধিক ৭ হাজারেরও বেশি নতুন করে আক্রান্তের খবর পাওয়া গেছে।
দেশে গত ২৪ ঘন্টায় করোনাজনিত কারণে ৬৯০ জনের মৃত্যু হয়েছে। এর মধ্যে ৮১ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১৯৮ জনের খবর মিলেছে।
CG/BD/SB
(
স্বাস্থ্যওপরিবারকল্যাণমন্ত্রক
ভারতের আরও একটি অভাবনীয় মাইলফলক অর্জন – সুস্পষ্টভাবে করোনায় আক্রান্তের সংখ্যা ১৪০ দিন পর ৪ লক্ষের নীচে;
প্রতি ১০ লক্ষে আক্রান্ত ও মৃত্যুর সংখ্যা বিশ্বের মধ্যে অন্যতম সর্বনিম্ন;
দৈনিক মৃত্যুর সংখ্যা ১৫৭ দিন পর ৪০০-রও নীচে নেমেছে
নয়াদিল্লি, ০৭ ডিসেম্বর, ২০২০
ভারত আজ আরও একটি উল্লেখযোগ্য মাইলফলক অর্জন করেছে। দেশে সুস্পষ্টভাবে করোনায় আক্রান্তের সংখ্যা আজ ৪ লক্ষের নীচে নেমে ৩ লক্ষ ৯৬ হাজার ৭২৯ হয়েছে। এই সংখ্যা মোট করোনায় আক্রান্তের সংখ্যার কেবল ৪.১ শতাংশ। এমনকি, আক্রান্তের এই সংখ্যা ১৪০ দিন পর সর্বনিম্ন। দেশে গত ২০শে জুলাই সুস্পষ্টভাবে করোনায় আক্রান্তের সংখ্যা ছিল ৩ লক্ষ ৯০ হাজার ৪৫৯।
দেশে গত ১০ দিনের প্রবণতা অব্যাহত থেকে দৈনিক-ভিত্তিতে সুস্থতার সংখ্যা গত ২৪ ঘন্টাতেও নতুন করে আক্রান্তের সংখ্যাকে ছাপিয়ে গেছে।
দেশে গত ২৪ ঘন্টায় ৩২ হাজার ৯৮১ জন নতুন করে করোনায় আক্রান্ত হলেও একই সময়ে সুস্থ হয়েছেন আরও ৩৯ হাজার ১০৯ জন। এর ফলে, গত ২৪ ঘন্টায় সুস্থতা ও আক্রান্তের সংখ্যার মধ্যে ফারাক বেড়ে হয়েছে ৬ হাজার ১২৮। একইভাবে, গত ২৪ ঘন্টাতেও সুস্পষ্টভাবে করোনায় আক্রান্তের সংখ্যাতেও ৬ হাজার ৫১৯টি ঘটনা হ্রাস পেয়েছে।
দেশে গত ৭ দিনে প্রতি ১০ লক্ষে নতুন করে আক্রান্তের সংখ্যা বিশ্বের মধ্যে অন্যতম সর্বনিম্ন। গত ৭ দিনে প্রতি ১০ লক্ষে আক্রান্ত হয়েছেন ১৮২ জন করে।
প্রতি ১০ লক্ষ জনসংখ্যায় নতুন করে আক্রান্তের সংখ্যাও অভাবনীয়ভাবে সর্বনিম্ন হয়েছে। প্রতি ১০ লক্ষে ভারতে আক্রান্তের সংখ্যা ৬ হাজার ৯৮৮, অন্যদিকে বিশ্ব গড় হার ৮ হাজার ৪৩৮।
দেশে আজ আরোগ্য লাভের সংখ্যা নতুন করে আক্রান্তের সংখ্যাকে ছাপিয়ে গেছে। জাতীয় স্তরে সুস্থতার হার বেড়ে হয়েছে ৯৪.৪৫ শতাংশ।
দেশে বর্তমানে সুস্থতার মোট সংখ্যা ৯১ লক্ষ ৩৯ হাজার ৯০১। এর ফলে, সুস্থতার সংখ্যা এবং আক্রান্তের সংখ্যার মধ্যে ফারাক আজ আরও বেড়ে হয়েছে ৮৭ লক্ষ ৪৩ হাজার ১৭২।
করোনায় নতুন করে আরোগ্য লাভকারীদের মধ্যে ৮১.২০ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৭ হাজার ৪৮৬ জন সুস্থ হয়েছেন। কেরল থেকে সুস্থ হয়েছেন ৫ হাজার ২১৭ জন। অন্যদিকে, দিল্লি থেকে আরোগ্যলাভ করেছেন ৪ হাজার ৬২২ জন।
করোনায় সদ্য আক্রান্তদের মধ্যে ৭৬.২০ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে ১ দিনেই সর্বাধিক ৪ হাজার ৭৭৭ জন আক্রান্ত হয়েছেন। মহারাষ্ট্রে আক্রান্তের সংখ্যা ৪ হাজার ৭৫৭। অন্যদিকে, পশ্চিমবঙ্গে রেকর্ড একদিনেই ৩ হাজার ১৪৩ জন নতুন করে করোনায় আক্রান্ত হয়েছেন।
দেশে গত ২৪ ঘন্টায় করোনাজনিত কারণে ৩৯১ জনের মৃত্যু হয়েছে। এর মধ্যে ৭৫.০৭ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ৬৯ জনের মৃত্যু হয়েছে। পশ্চিমবঙ্গেই মারা গেছেন ৪৬ জন এবং মহারাষ্ট্রে মৃত্যু হয়েছে ৪০ জনের।
প্রতি ১০ লক্ষ জনসংখ্যার নিরিখে গত সপ্তাহে দৈনিক ভারতে মারা গেছেন ৩ জন, যা বিশ্বে প্রতি ১০ লক্ষ জনসংখ্যায় সর্বনিম্ন। এমনকি, সামগ্রিকভাবেও প্রতি ১০ লক্ষে ভারতে মৃত্যুর সংখ্যা ১০১, যা সংখ্যার নিরিখে বিশ্বের মধ্যে অন্যতম কম।
প্রধানমন্ত্রীরদপ্তর
প্রধানমন্ত্রী অনলাইন নির্জোট শীর্ষ সম্মেলনে যোগ দিয়েছেন
নয়াদিল্লি, ০৪ মে, ২০২০
প্রধানমন্ত্রী শ্রী নরেন্দ্র মোদী অনলাইন নির্জোট শীর্ষ সম্মেলন – এ ২০২০-র ৪ মে সন্ধ্যায় যোগ দেন। চলতি কোভিড অতিমারী নিয়ে আলোচনার জন্যই এই সম্মেলনের আয়োজন করা হয়েছে।
নির্জোট শীর্ষ সম্মেলন – এর বর্তমান চেয়ারম্যান আজারবাইজানের রাষ্ট্রপতি ইলহাম আলিয়েভের পৌরহিত্যে এই সম্মেলনের আয়োজন করা হয়েছে। এর মূল ভাবনা “কোভিড-১৯ এর বিরুদ্ধে একজোট”।
প্রধানমন্ত্রী শ্রী মোদী এই সম্মেলনে অংশ নিয়ে সমস্যা মোকাবিলায় সারা বিশ্বকে একজোট হওয়ার আহ্বান জানান। তিনি ভারতের তরফে যথাসম্ভব সাহায্যের আশ্বাসও দেন। প্রধানমন্ত্রী অন্যান্য ভাইরাস, বিশেষত সন্ত্রাস এবং ভুয়ো খবর মোকাবিলায় বিশ্বের একজোট হওয়ার বিষয়টিতেও জোর দেন।
প্রধানমন্ত্রী মোদী এশিয়া, আফ্রিকা, লাতিন আমেরিকা, ক্যারিবিয়ান এবং ইউরোপের ৩০টিরও বেশি দেশের প্রধানদের সঙ্গে এই শিখর সম্মেলনে যোগ দেন। এই সম্মেলনে ভাষণ দেন রাষ্ট্রসংঘের সাধারণ সভার সভাপতি অধ্যাপক তিজানি মুহাম্মদ বন্দে, রাষ্ট্রসংঘের মহাসচিব মিঃ আন্তোনিও গুতেরেস, আফ্রিকান ইউনিয়নের চেয়ারপারসন মুসা ফাকি মাহামত, ইইউ উচ্চ প্রতিনিধি জোসেপ বোরেল এবং বিশ্ব স্বাস্থ্য সংস্থার মহাপরিচালক ডঃ টেড্রোস ঘেব্রেইসাস।
নির্জোট শীর্ষ সম্মেলন - এর নেতারা সামগ্রিকভাবে কোভিড-১৯ পরিস্থিতি, প্রভাব এবং এর মোকাবিলায় নানা পন্থা-পদ্ধতি নিয়ে আলোচনা করেন। নেতারা একটি ‘টাস্কফোর্স’ গঠনের কথাও ঘোষণা করেন। এছাড়া, কোভিড-১৯ এর বিরুদ্ধে লড়াইয়ে চিকিৎসা, সামাজিক ও মানবিক সহায়তা দেওয়ার জন্য সদস্য দেশগুলির চাহিদা বুঝতে একটি সাধারণ তথ্য ভান্ডার গড়ার উপর জোর দেওয়া হয়।
(PG/PM/SB
প্রধানমন্ত্রীরদপ্তর
প্রধানমন্ত্রী বাংলাদেশের জাতীয় দিবসের অনুষ্ঠানে যোগ দিয়েছেন
নতুন দিল্লি, ২৬ মার্চ, ২০২১
প্রধানমন্ত্রী শ্রী নরেন্দ্র মোদীর দুদিনের বাংলাদেশ সফরকালে সে দেশের জাতীয় দিবসের অনুষ্ঠানে যোগ দেন। অনুষ্ঠানে বাংলাদেশের রাষ্ট্রপতি জনাব মোহম্মদ আবদুল হামিদ, প্রধানমন্ত্রী শেখ হাসিনা, মুজিবুর রহমানের ছোট মেয়ে শেখ রেহেনা সহ বিশিষ্ট ব্যক্তিরা উপস্থিত ছিলেন। মূল অনুষ্ঠানটি হয় তেজগাঁওয়ের জাতীয় প্যারেড স্কোয়ারে। বাংলাদেশের জাতীয় পিতা বঙ্গবন্ধু শেখ মুজিবুর রহমানের জন্মশতবার্ষিকী স্মরণে জাতীয় দিবসের অনুষ্ঠানের আয়োজন করা হয়।
অনুষ্ঠানে কোরান, ভাগবত গীতা, ত্রিপিটক এবং বাইবেল সহ পবিত্র গ্রন্থ থেকে পাঠ করা হয়।
বাংলাদেশের স্বাধীনতার সুবর্ণ জয়ন্তী উপলক্ষে লোগো উন্মোচনের পর 'দ্যা শাশ্বত মুজিব' নামে একটি ভিডিও প্রদর্শন করা হয়। একটি থিম সং এর আয়োজন করা হয়। এর পাশাপাশি 'অনন্ত কালীন মুজিব' নামে একটি অ্যানিমেশন ভিডিও উপস্থাপনা করা হয়। এছাড়া বাংলাদেশের সশস্ত্র বাহিনীর একটি বিশেষ অনুষ্ঠানও প্রদর্শিত হয়।
মুজিব বর্ষ উদযাপন কমিটির প্রধান কর্মকর্তা কামাল আবদুল নাসের চৌধুরী স্বাগত বক্তব্য রাখেন। তিনি প্রধানমন্ত্রী নরেন্দ্র মোদী এবং ১৯৭১ সালে বাংলাদেশের মুক্তিযুদ্ধে সরাসরি অংশ নেওয়া ভারতের সশস্ত্র বাহিনীর প্রবীনদের উপস্থিতির জন্য উষ্ণ অভিনন্দন জানান।
প্রধানমন্ত্রী শ্রী নরেন্দ্র মোদী ২০২০ সালের গান্ধী শান্তি পুরস্কার মরণোত্তর ভাবে শেখ মুজিবুর রহমানকে দেওয়ার কথা ঘোষণা করে সেই পুরস্কার তিনি বাংলাদেশের প্রধানমন্ত্রী শেখ হাসিনা এবং শেখ রেহানার হাতে তুলে দেন। সেদেশের অহিংস আন্দোলনে এবং সামাজিক, অর্থনৈতিক ও রাজনৈতিক সংস্কারে বঙ্গবন্ধুর অসামান্য অবদানের কথা শ্রী নরেন্দ্র মোদী উল্লেখ করেন।
প্রধানমন্ত্রী তাঁর ভাষণে দু'দেশের দ্বিপাক্ষিক সম্পর্কের বিভিন্ন দিকের কথা উল্লেখ করেন।শেখ রেহানা প্রধানমন্ত্রীর নরেন্দ্র মোদীর হাতে চিরন্তন মুজিব মেমেন্টো প্রদান করেন।
ওই অনুষ্ঠানে বাংলাদেশের রাষ্ট্রপতি জনাব মোহম্মদ আব্দুল হামিদ ভারতের প্রধানমন্ত্রী ও এদেশের জনগণকে ধন্যবাদ জ্ঞাপন করেন। মুক্তিযুদ্ধে ভারতের ভূমিকার তিনি প্রশংসা করেন।
প্রধানমন্ত্রী শেখ হাসিনা তার ভাষণে করোনা অতিমারি সত্বেও শ্রী নরেন্দ্র মোদী ব্যক্তিগতভাবে অনুষ্ঠানে যোগ দেওয়ায় আন্তরিকভাবে কৃতজ্ঞতা প্রকাশ করেন। বাংলাদেশ সরকারকে সর্বতোভাবে সহযোগিতার জন্য তিনি ভারত সরকারের প্রশংসা করেন।
এই অনুষ্ঠানে পণ্ডিত অজয় চক্রবর্তী রাগ সংগীত পরিবেশন করে দর্শকদের মন্ত্রমুগ্ধ করে রাখেন। সংগীত পরিচালক এ আর রহমানের একটি উপস্থাপনা অনেকেরই মন জয় করে। সেদিনের ওই অনুষ্ঠান সঙ্গীত, নৃত্য এবং নাট্য পরিবেশনার মধ্য দিয়ে শেষ হয়।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৬ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৪.১২ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ২৫,৭৮২
সক্রিয়ভাবে আক্রান্তের পরিমাণ ০.০৬ শতাংশ
বর্তমানে আরোগ্যের হার ৯৮.৭৩ শতাংশ
গত ২৪ ঘন্টায় ২,৭৭৯ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,৩০,৮৫২
গত ২৪ ঘণ্টায় নতুন করে আক্রান্তের সংখ্যা ৪,৫১৮
দৈনিক আক্রান্তের হার ১.৬২ শতাংশ
সাপ্তাহিক ভিত্তিতে আক্রান্তের হার ০.৯১ শতাংশ
এ পর্যন্ত ৮৫.২৯ কোটি নমুনা পরীক্ষা করা হয়েছে;
গত ২৪ ঘন্টায় ২,৭৮,০৫৯টি নমুনা পরীক্ষা করা হয়েছে
CG/ SB
(Visitor Counter : 82
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন সিঙ্গাপুরের সামাজিক নীতি বিষয়ক মন্ত্রী মিঃ থরমন শানমুগারত্নম
নয়াদিল্লি, ০৬ জানুয়ারী, ২০১৯
সিঙ্গাপুরের সামাজিক নীতি বিষয়ক মন্ত্রী মিঃ থরমন শানমুগারত্নম আজ নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
ভারতে মিঃ শানমুগারত্নমকে স্বাগত জানিয়ে শ্রী মোদী তাঁকে নববর্ষের উষ্ণ শুভেচ্ছা জানান এবং তাঁর মাধ্যমে সিঙ্গাপুরের প্রধানমন্ত্রীকেও নববর্ষের শুভেচ্ছা জ্ঞাপন করেন।
দুই নেতাই দ্বিপাক্ষিক সম্পর্ক আরো জোরদার করার ব্যাপারে আশাপ্রকাশ করেন। তাঁরা অর্থনৈতিক সহযোগিতার ক্ষেত্রে পারস্পরিক স্বার্থ সংশ্লিষ্ট বিভিন্ন বিষয়ের পাশাপাশি পরিকাঠামো, দক্ষতা উন্নয়ন, ভারত-সিঙ্গাপুর সুসংবদ্ধ অর্থনৈতিক সহযোগিতা চুক্তি ও ডিজিটাল অর্থনীতি নিয়েও আলোচনা করেন। ভারতে সামাজিক রূপান্তরের ক্ষেত্রে এবং ডিজিটাল অর্থনীতিতে উৎসাহদানের লক্ষ্যে প্রধানমন্ত্রী শ্রী নরেন্দ্র মোদী যে সমস্ত উদ্যোগ গ্রহণ করেছে, মিঃ শানমুগারত্নম তার প্রশংসা করেন।
প্রধানমন্ত্রী শ্রী মোদী ভারত ও সিঙ্গাপুরের মধ্যে পরিকাঠামো, পর্যটন, ডিজিটাল পেমেন্ট ব্যবস্হা, উদ্ভাবন এবং সুপ্রশাসনিক ক্ষেত্রে সহযোগিতাকে আরও নিবিড়তর করার আগ্রহ প্রকাশ করেন।
CG/BD/NS
(Visitor Counter : 39
স্বাস্থ্যওপরিবারকল্যাণমন্ত্রক
পর পর ২ দিন ভারতে নতুন করে দৈনিক সংক্রমণ ১ লক্ষের কম
৫৭ দিন পর ভারতে চিকিৎসাধীন সংক্রমিতের সংখ্যা ১৩ লক্ষের নিচে নেমে এসেছে
গত ২৪ ঘণ্টায় চিকিৎসাধীন সংক্রমিতের সংখ্যা ৭২,২৮৭ কম হয়েছে
পর পর ২৭ দিন নতুন করে সংক্রমিতের থেকে আরোগ্য লাভের সংখ্যা বেশি
কোভিড মুক্তির হার বেড়ে হয়েছে ৯৪.৫৫ শতাংশ
দৈনিক সংক্রমিতের হার আরও কমে হয়েছে ৪.৬৬ শতাংশ, পর পর ১৬ দিন যা ১০ শতাংশের কম
গত ২৪ ঘণ্টায় ২৭.৭ লক্ষেরও বেশি টিকার ডোজ দেওয়া হয়েছে
নয়াদিল্লী, ৯ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৯২,৫৯৬ জন। কেন্দ্রীয় সরকারের সঙ্গে রাজ্য ও কেন্দ্রশাসিত অঞ্চলগুলির যৌথ উদ্যোগে পর পর ২ দিন নতুন করে সংক্রমিতের সংখ্যা ১ লক্ষের কম।
ভারতে চিকিৎসাধীন সংক্রমিতের সংখ্যা ক্রমশ কমছে। পর পর ৯ দিনে এই সংখ্যা ২০ লক্ষের কম। আজকের হিসেবে চিকিৎসাধীন সংক্রমিত ১২,৩১,৪১৫ জন।
গত ২৪ ঘণ্টায় চিকিৎসাধীন সংক্রমিতের সংখ্যা ৭২,২৮৭ কম হয়েছে। দেশের মোট সংক্রমিতের মাত্র ৪.২৩ শতাংশ বর্তমানে চিকিৎসাধীন। বিগত ২৭ দিন ধরে ভারতে নতুন করে সংক্রমিতের চাইতে কোভিড মুক্তির হার বেশি। গত ২৪ ঘণ্টায় নতুন করে সুস্থ হয়েছেন ১,৬২,৬৬৪ জন।
এ পর্যন্ত দেশে মোট ২,৭৫,০৪,১২৬ জন সুস্থ হয়ে উঠেছেন। আর গত ২৪ ঘণ্টায় এই সংখ্যাটি হল ১,৬২,৬৬৪। দেশে কোভিড মুক্তির হার ৯৪.৫৫ শতাংশ।
গত ২৪ ঘন্টায় দেশে ১৯,৮৫,৯৬৭ টি নমুনার পরীক্ষা করা হয়েছে। এপর্যন্ত দেশে মোট ৩৭,০১,৯৩,৫৬৩ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৪.৬৬ শতাংশ। পর পর ১৬ দিন এই হার ১০ শতাংশের কম।
দেশে এ পর্যন্ত ২৩,৯০,৫৮,৩৬০ টি টিকার ডোজ দেওয়া হয়েছে। গত ২৪ ঘণ্টায় ২৭,৭৬,০৯ টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৯,৯৬,১১৩ জন টিকার প্রথম ডোজ এবং ৬৮,৯৪,২০৬ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৬৩,৬৬,০৯৪ জন প্রথম ডোজ এবং ৮৭,২৮,৩৪০ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩,১৮,৫১,৯৫১ জন এবং দ্বিতীয় ডোজ পেয়েছেন ৩,১৮,৩১৩ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,২৬,০৪,৪০৭ জন। আর দ্বিতীয় ডোজ পেয়েছেন ১,১৫,৩৯,০৫৩ জন। যাঁদের বয়স ৬০এর ওপরে তাঁদের মধ্যে ৬,১২,৯৮,৫৬৮ জন প্রথম ডোজ এবং ১,৯৪,৪১,৩১৫ জন দ্বিতীয় ডোজ পেয়েছেন।
CG/CB/NS
(Visitor Counter : 154
অর্থমন্ত্রক
সদ্য সমাপ্ত ডিসেম্বর মাসে জিএসটি বাবদ মোট রাজস্ব সংগ্রহের পরিমাণ ১ লক্ষ ২৯ হাজার ৭৮০ কোটি টাকা
নতুন দিল্লি, ১ জানুয়ারি, ২০২২
সদ্য সমাপ্ত ডিসেম্বর মাসে জিএসটি বাবদ মোট রাজস্ব সংগ্রহের পরিমাণ ১ লক্ষ ২৯ হাজার ৭৮০ কোটি টাকা। এরমধ্যে সিজিএসটি বাবদ ২২ হাজার ৫৭৮ কোটি টাকা, এসজিএসটি বাবদ ২৮ হাজার ৬৫৮ কোটি টাকা, আইজিএসটি বাবদ ৬৯ হাজার ১৫৫ কোটি টাকা  এবং সেস বাবদ ৯ হাজার ৩৮৯ কোটি টাকা  রাজস্ব হয়েছে।
কেন্দ্রীয় সরকার আইজিএসটি থেকে প্রাপ্য পাওনা হিসেবে সিজিএসটি খাতে ২৫ হাজার ৫৬৮ কোটি টাকা এবং এসজিএসটি খাতে ২১ হাজার ১০২ কোটি টাকা মিটিয়ে দিয়েছে। এর ফলে, সদ্য সমাপ্ত ডিসেম্বর মাসে প্রাপ্য পাওনা মেটানোর পর কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি বাবদ ৪৮ হাজার ১৪৬ কোটি টাকা এবং এসজিএসটি বাবদ ৪৯ হাজার ৭৬০ কোটি টাকা।
জিএসটি বাবদ সদ্য সমাপ্ত ডিসেম্বর মাসে রাজস্ব সংগ্রহের পরিমাণ গত বছরের একই মাসের তুলনায় ১৩ শতাংশ এবং ২০১৯-এর ডিসেম্বরের তুলনায় ২৬ শতাংশ বেশি। চলতি মাসে পণ্য সামগ্রী আমদানি থেকে রাজস্ব সংগ্রহের পরিমাণ ৩৬ শতাংশ এবং অভ্যন্তরীণ লেনদেন  খাতে রাজস্ব সংগ্রহের পরিমাণ গত বছরের একই মাসের তুলনায় ৫ শতাংশ বেড়েছে।
সদ্য সমাপ্ত ডিসেম্বর মাসে, পূর্ববর্তী নভেম্বর মাসের তুলনায় ই-ওয়ে বিল তৈরিতে ১৭ শতাংশ হ্রাস পাওয়া সত্বেও জিএসটি সংগ্রহের পরিমাণ প্রায় ১ লক্ষ ৩০ হাজার কোটি টাকা হয়েছে। গত নভেম্বর মাসে ই-ওয়ে বিলের সংখ্যা দাঁড়ায় ৬ কোটি ১০ লক্ষ। অন্যদিকে, অক্টোবর মাসে এই সংখ্যা ৭ কোটি ৪০ লক্ষ। করমান্যতা বৃদ্ধি পাওয়া তথা কেন্দ্র ও রাজ্য কর কর্তৃপক্ষগুলির কর প্রশাসনিক ব্যবস্থায় কার্যকর পদক্ষেপ গ্রহণের দরুণ নভেম্বর মাসে ই-ওয়ে বিলের সংখ্যা হ্রাস পেয়েছে বলে মনে করা হচ্ছে।
চলতি অর্থবর্ষের তৃতীয় ত্রৈমাসিকে জিএসটি সংগ্রহের গড় মাসিক পরিমাণ প্রায় ১ লক্ষ ৩০ হাজার কোটি টাকা হয়েছে। অবশ্য, প্রথম দুটি ত্রৈমাসিকে জিএসটি বাবদ রাজস্ব সংগ্রহের পরিমাণ ছিল যথাক্রমে ১ লক্ষ ১০ হাজার কোটি টাকা এবং ১ লক্ষ ১৫ হাজার কোটি টাকা। অর্থ ব্যবস্থায় স্বাভাবিক গতি পুনরুদ্ধার, কর ফাঁকির বিরুদ্ধে ব্যবস্থা, বিশেষ করে জাল বিল তৈরির ক্ষেত্রে কঠোর পদক্ষেপের দরুণ তৃতীয় ত্রৈমাসিকে জিএসটি সংগ্রহের পরিমাণ বেড়েছে। অবশ্য, জিএসটি সংগ্রহের পরিমাণ বৃদ্ধির পিছনে বিভিন্ন কর হার সরলিকরণ তথা মহামারী বিপর্যস্ত কর কাঠামো ক্ষেত্রে জিএসটি পরিষদের সংশোধন মূলক পদক্ষেপের ফলে রাজস্ব সংগ্রহের পরিমাণ বেড়েছে। চলতি অর্থবর্ষের শেষ ত্রৈমাসিকেও রাজস্ব সংগ্রহে বৃদ্ধির ইতিবাচক প্রবণতা অব্যাহত থাকবে বলে মনে করা হচ্ছে।
সদ্য সমাপ্ত ডিসেম্বর মাসে মন্ত্রকের পরিসংখ্যান অনুযায়ী পশ্চিমবঙ্গে জিএসটি বাবদ রাজস্ব সংগ্রহের পরিমাণ দাঁড়িয়েছে ৩ হাজার ৭০৭ কোটি টাকা, যা গত বছরের ওই একই মাসে সংগ্রহ ৪ হাজার ১১৪ কোটি টাকার তুলনায় ১০ শতাংশ কম।
CG/BD/AS/
(Visitor Counter : 235
পেট্রোলিয়ামওপ্রাকৃতিকগ্যাসমন্ত্রক
রান্নার গ্যাসের গ্রাহকদের জন্য বুকিং-এর ক্ষেত্রে মিসড্ কলের সুবিধা
নয়াদিল্লি, ১০ মার্চ ২০২১
তেল বিপণন সংস্থাগুলি রান্নার গ্যাস বুক করার জন্য মিসড্ কল সুবিধা চালু করেছে। মিসড্ কলের ক্ষেত্রে সংস্থাগুলির মোবাইল নম্বর হ’ল :
আইওসিএল – 8454955555
বিপিসিএল - 7710955555
এইচপিসিএল - 9493602222
রাজ্যসভায় আজ এক লিখিত জবাবে একথা জানান পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।